OBEC VRÁDIŠTE



**Všeobecne záväzné nariadenie**

**Obce Vrádište**

 **č 2/2021**

**o miestnej dani za užívanie vereného priestranstva**

 Milan Kováč

 starosta obce

Návrh

Vyvesený na úradnej tabuli: *23.11.2021*

Zvesený: *07.12.2021*

#  **VŠEOBECNE ZÁVÄZNÉ NARIADENIE OBCE VRÁDIŠTE**

**O MIESTNEJ DANI ZA UŽÍVANIE VEREJNÉHO PRIESTRANSTVA**

**NA ÚZEMÍ OBCE VRÁDIŠTE Č. 2/2021**

Obec Vrádište v súlade s ustanovením § 6 ods.1,§ 11 ods.4 zákona č. 369/1990 Zb. o obecnom zriadení v znení neskorších predpisov a v súlade s § 36 zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady, v znení neskorších predpisov vydáva všeobecne záväzné nariadenie obce o miestnej dani za užívanie verejného priestranstva v obci Vrádište („ ďalej len VZN“)

**Čl. I**

**Úvodné ustanovenia**

Týmto VZN sa upravujú miesta, ktoré sú verejným priestranstvom, osobitné spôsoby ich užívania a sadzba dane, náležitosti oznamovacej povinnosti, možnosti oslobodenia od daňovej povinnosti.

**Čl. II**

**Predmet dane**

1. Predmetom dane je osobitné užívanie verejného priestranstva.

2. Verejným priestranstvom na účely tohto všeobecne záväzného nariadenia sú verejnosti prístupné pozemky vo vlastníctve obce.

3. Osobitným užívaním verejného priestranstva sa rozumie umiestnenie zariadenia slúžiaceho na poskytovanie služieb, umiestnenie stavebného zariadenia, predajného zariadenia, zariadenia cirkusu, zariadenia lunaparku a iných atrakcií, umiestnenie skládky.

**Čl. III**

**Daňovník**

Daňovníkom je fyzická alebo právnická osoba, ktorá verejné priestranstvo užíva.

**Čl. IV**

**Základ dane**

Základom dane za užívanie verejného priestranstva je výmera užívaného verejného priestranstva v m2.

**Čl. V**

**Sadzba dane**

Sadzba dane za osobitné užívanie verejného priestranstva za každý aj začatý m2 a každý aj začatý deň pri prechodnom užívaní verejného priestranstva sa stanovuje nasledovne:

a) umiestnenie stavebného zariadenia vo výške **1,00 EUR**

b) umiestnenie predajného zariadenia slúžiaceho na vykonávanie ambulantného predaja jedla a nápojov **1,00 EUR**

c) umiestnenia predajného zariadenia - komerčný predaj **1,00 EUR**

d) umiestnenie zariadenia cirkusu, lunaparku a iných atrakcií **5,00 EUR**

e) umiestnenie skládky voľne položeného stavebného materiálu a tuhého paliva **0,50 EUR**

f) umiestnenie veľkokapacitného kontajnera **0,50 EUR**

g) rozkopanie zelene alebo chodníka z dôvodu výstavby alebo vykonávania plánovanej údržby inžinierskych sietí **0,33 EUR**

h) záber verejného priestranstva za účelom politickej kampane **1,00 EU**R

i) parkovanie vozidla mimo parkoviska pre vozidlá nad 3,5 t **3,00 EUR**

j) ostatné nezaradené v odseku 1 písm. a) až j) **0,50 EUR**.

**Čl. VI**

**Oslobodenie od dane**

Správca dane ustanovuje, že oslobodenie od dane neposkytuje.

**Čl. VII**

**Vznik a zánik daňovej povinnosti**

Daňová povinnosť vzniká dňom začatia osobitného užívania verejného priestranstva a zaniká dňom skončenia osobitného užívania verejného priestranstva.

**Čl. VIII**

**Oznamovacia povinnosť a platenie dane**

1. Daňovník je povinný oznámiť svoj zámer osobitného užívania verejného priestranstva správcovi dane najneskôr v deň vzniku daňovej povinnosti.

2. Správca dane obec Vrádište vyrubí daň rozhodnutím najskôr v deň vzniku daňovej povinnosti. Vyrubená daň je splatná do 15 dní odo dňa nadobudnutia právoplatnosti rozhodnutia.

3. Ak daňová povinnosť zanikne a daňovník oznámi túto skutočnosť správcovi dane do 30 dní odo dňa zániku daňovej povinnosti, správca dane vráti pomernú časť dane za zostávajúce dni, za ktoré bola daň zaplatená. Nárok na vrátenie pomernej časti dane zaniká, ak daňovník v uvedenej lehote zánik daňovej povinnosti neoznámi.

**Čl. IX**

 **Záverečné ustanovenia**

 Dňom nadobudnutia účinnosti tohto VZN sa **ruší** v plnom rozsahu platnosť VZN č. 10/2008

 o miestnej dani za užívanie verejného priestranstva v obci Vrádište.

Vo Vrádišti, ................2021 Milan Kováč

 starosta obce